 Sharcigaan qaadka looga mamanuucaayo dalka Holland oo dhaqan galay laga soo bilaabo 5tii bishaan Janaayo ayaa waxaa uu ku noqday Soomaalidaas qaadka cunta mid lama filaan ah oo lagu kadiyey, iyadoona inkastoo horey loo ogaa in dalkaas laga yaabo in laga mamnuuco qaadka ay hadana Soomaalidu u qaadatey oo ay iska dhaadhiciyeen inay tahay arin mudo qaadan doonto taas oo markii dhawaantaan mar qura ay ka warheleen in la joojiyey ayaga oo aan u diyaar garoobin ay ku naxeen arintaas, Sidoo kale ayaa warbaahinta dalka Holland oo xilligii ay socotey dooda ku saabsan joojinta qaadka si weyn uga hadli jirey arintaas aysan hada gebi ahaanba soo hadal qaadin hirgalinta iyo dhaqan galida sharcigaas looga mamnuucaayo qaadka dalka Holland taas oo shaki iyo jaahwareer ku riday Soomaalida qaadka cunta ee ku nool dalka Holland. 